b'\n_START_ARTICLE_\nHawthorn Leslie and Company\n_START_PARAGRAPH_\nR. & W. Hawthorn Leslie and Company, Limited, jota normaalisti kutsutaan Hawthorn Leslieksi, oli laivoja ja h\xc3\xb6yryvetureita valmistanut yritys._NEWLINE_Yritys muodostettiin 1886 yhdist\xc3\xa4m\xc3\xa4ll\xc3\xa4 A. Leslie and Companyn telakka Hebburnissa h\xc3\xb6yryvetureita valmistavaan R. and W. Hawthornin tehtaisiin St. Petersiss\xc3\xa4 Newcastle upon Tyness\xc3\xa4. Yhti\xc3\xb6 siirsi 1937 h\xc3\xb6yryvetureiden valmistuksen Robert Stephenson and Companylle, josta my\xc3\xb6hemmin tuli Robert Stephenson and Hawthorns Ltd._NEWLINE_Telakan valmistamista aluksista ehk\xc3\xa4 kuuluisin on h\xc3\xa4vitt\xc3\xa4j\xc3\xa4 HMS Kelly, joka laskettiin vesille 1938. Aluksen p\xc3\xa4\xc3\xa4llikk\xc3\xb6n\xc3\xa4 oli lordi Louis Mountbatten. Yhti\xc3\xb6n telakka liitettiin 1968 Swan Hunterin ja Vickersin Tynen telakoihin, jolloin muodostui Swan Hunter & Tyne Shipbuilders._NEWLINE_T\xc3\xa4m\xc3\xa4n perustetun yhti\xc3\xb6n laivateollisuus kansallistettiin, jolloin se sulautettiin 1977 British Shipbuilders yhti\xc3\xb6\xc3\xb6n. Yhti\xc3\xb6n laivanmoottoreita valmistavat osat liitettiin 1979 George Clark & NEMiin, joka my\xc3\xb6s kansallistettiin muodostamalla Clark Hawthorn._NEWLINE_Yhti\xc3\xb6n p\xc3\xa4\xc3\xa4telakka Hebburnissa suljettiin 1992, jolloin se myytiin Cammell Lairdille. Telakka siirtyi edelleen 2001 A&P Groupille, mutta nyky\xc3\xa4\xc3\xa4n siell\xc3\xa4 ei ole telakkatoimintaa._NEWLINE_Yhti\xc3\xb6n p\xc3\xa4\xc3\xa4alaksi vaihtui puhelinteollisuus. Sen osakeomistus siirtyi 1993 Vodafonelle.'